joelniklaus/EU_Wikipedias huggingface dataset:
Albert Pákh

Albert Pákh (1823–1867) oli unkarilainen kirjailija ja toimittaja. Hän osallistui useiden sanomalehtien ja aikakauskirjojen toimitukseen, perusti merkittävän Vasárnapi Ujság -nimisen kuvalehden (1854), jota hän toimitti kaksitoista vuotta. Kirjoituksillaan hän yleistajuisti aikansa valtiollisia, yhteiskunnallisia ja kirjallisia kysymyksiä. Kaunokirjailijana Pákh oli aito humoristi ja terävä satiirikko. Hänen humoristiset elämänkuvauksensa  (Pákh Albert humoros életképei, 1870) julkaisi hänen ystävänsä Pál Gyulai.

Lähteet

Aiheesta muualla

Unkarilaiset kirjailijat
Unkarilaiset toimittajat
Vuonna 1823 syntyneet
Vuonna 1867 kuolleet
Luettelo Viikin merkittävimmistä rakennuksista

Luettelo Viikin merkittävimmistä rakennuksista sisältää nykyisen Helsingin Viikin kaupunginosan alueella olleet tai olevat merkittävimmät rakennukset. Luettelon rakennukset mainitaan niiden valmistumisajan mukaisessa järjestyksessä.

Lähteet 

Viikki
Linka D

Linka D eli D-linja on Prahan metroon rakenteilla oleva laajennus, johon on sen valmistuessa määrä kuulua 10 metroasemaa. Linjasta on määrä tulla Prahan neljäs metrolinja. Linjan tunnusväriksi on valittu sininen.

Valmistuessaan D-linjan on määrä kulkea uudelta Depo Písnicen metroasemalta Prahan keskustassa sijaitsevaan Náměstí Mírun metroasemalle, jossa se yhdistyisi nykyiseen A-linjaan. Lisäksi linja leikkaa C-linjan Pankrácin metroasemalla. 

D-linjaa on suunniteltu pitkään, mutta rakennustöiden aloittamista lykättiin vuosia. Metrolinjaa on suunniteltu ainakin vuodesta 2000 lähtien ja sen rakennustöiden arvioitiin tuolloin alkavan vuonna 2010. Kesällä 2020 rakennustöiden arvioitiin alkavan vihdoinkin vuonna 2021 ja metron ensimmäisen osuuden pitäisi olla käytössä vuonna 2023. Samaan aikaan uuden metrolinjan rakennuskustannuksiksi arvioitiin noin 73 miljardia korunaa eli noin 2,7 miljardia euroa.

Metron varsinaiset rakennustyöt alkoivat lopulta huhtikuussa 2022, jolloin alettiin rakentamaan Pankrácin]ja Olbrachtovan välistä rataosuutta.

Vuonna 2021 metrohankkeen kokonaisbudjetti oli kohonnut jo 98 miljardiin korunaan.

Suunnitellut asemat 
Asema (rakennustilanne; yhteydet muihin linjoihin)
 Náměstí Míru (ei aloitettu; A-linja)
 Náměstí bratří Synků (ei aloitettu)
 Pankrác (kesken; C-linja)
 Olbrachtova (kesken)
 Nádraží Krč (ei aloitettu)
 Nemocnice Krč (ei aloitettu)
 Nové Dvory (ei aloitettu)
 Libuš  (ei aloitettu)
 Písnice (ei aloitettu)
 Depo Písnice (ei aloitettu)

Rakennustöiden tilanne huhtikuun 2022 tilanteen mukaan.

Lähteet 

Prahan metro
Palmetti

Palmetti ( < palme = palmu) on antiikin taiteen yleisimpiä koristusaiheita, joka viuhkamaisesti kannasta haarautuvine lehvineen alkuperäisimmässä muodossaan elävästi muistuttaa tyyliteltyä palmua. Yksittäisenä aiheena palmetin tapaa jo egyptiläisissä reliefeissä, mutta vasta Assyriassa ja Babyloniassa ja sieltä Kreikkaan sekä sittemmin Roomaan (ja renessanssiin) siirtyneenä siitä kehittyy se tärkeä ja luonteinen koristusaihe, jollaisena se niin yleisenä esiintyy joko päätemuotona rakennusten ja hautakivien (steela) akroterioneissa tai anthemion-nauhoina, useinkin liljantapaisten kukkien ja nuppujen kanssa vaihdellen. Vähemmän tärkeä sija palmetilla monin tavoin uudesti muodostettuna on keskiajan sekä arabialaisten, persialaisten ja intialaisten ornamentiikassa.

Lähteet

Aiheesta muualla

Klassisen arkkitehtuurin käsitteet
Ladysmithin piiritys

Ladysmithin piiritys oli toisen buurisodan aikana 2. marraskuuta 1899 – 28. helmikuuta 1900 toteutettu Ladysmithin kaupungin piiritys. Buurit piirittivät kaupunkia puolustavia brittejä kaikkiaan 118 päivää ennen, kuin brittien onnistui murtaa saartorengas.

Tausta

Toinen buurisota syttyi vuonna 1899. Buurien strategia oli vallata tärkeitä rauteteiden solmukohtia. Tähän liittyen hieman sodan alkamisen jälkeen 11. lokakuuta 1899 Piet Joubertin johtamat buurit alkoivat edetä Transvaalista brittien hallitseman Natalin puolelle. Tavoitteena oli vallata Ladysmith, joka oli tärkeä huoltokeskus ja Durbanista saapuvan rautatien pää. Piiritykseen johtavien taistelujen aikana buurien enimmäismäärä oli noin 24 000.

Brittijoukkoja Natalissa komensi kenraaliluutnantti George Stuart White. Britit saivat huomattavan voiton buureista Talanan kukkulalla 20. lokakuuta ja Elandslaagtessa 21. lokakuuta. White päätti voittojensa jälkeen jatkaa hyökkäystä puolustusasemiin vetäytymisen sijaan. 20. lokakuuta käyty Nicholson’s Nekin taistelu oli kuitenkin täysi tappio briteille ja johti Ladysmithin piiritykseen 2. marraskuuta.

Piiritys
Ladysmithin brittijoukkoihin kuului piirityksen aikana noin 13 500 miestä. Kaupungissa oli myös noin 7 500 siviiliä. Piirittäviä buureja oli kerrallaan enimmillään noin 5 000. Piirittäjillä oli 17 kenttätykkiä, jotka alkoivat tulittaa kaupunkia piirityksen alkaessa. Ladysmithissä oli verrattain suuri määrä tarvikkeita piiritettyjen huoltoa varten. Puolustajia alkoivat kuitenkin vaivata joukkojen keskuudessa leviävät taudit. piirittävät buurit sallivat brittien perustaa kenttäsairaalan hieman kaupungin ulkopuolelle.

Buurit yrittivät murtaa piirittäjien puolustusasemat 6. tammikuuta 1900, mutta hyökkääjät lyötiin takaisin Wagon Hillin taistelussa. Tappiostaan huolimatta buurit jatkoivat kaupungin piiritystä. Piirityksen kuluessa olot kaupungissa tulivat entistä tukalemmiksi. Lopulta tautien lisäksi alettiin kärsiä nälästä. Ruuan kuluessa loppuun joukoille alettiin tarjota hevosenlihaa päiväannosten joukossa. Piiritysrenkaan ulkopuolella tehtiin useita yrityksiä murtaa buurien piiritys. Monet brittien yrityksistä päättyivät buurien torjuntavoittoihin. 15. joulukuuta he hävisivät Colenson taistelun, 23.–24. tammikuuta Spion Kopin taistelun ja 5. helmikuuta Vaal Kraantzin taistelun. Kenraali Redvers Bullerin brittijoukkojen onnistui viimein voittaa buurit Tugelajoella 27. marraskuuta ja murtaa saartorengas 28. helmikuuta.

Seuraus

Ladysmithin piiritys oli päättynyt 118 päivää sen alkamisesta. Piirityksen aikana oli kuollut noin 810 kaupungin puolustajaa ja heistä noin 500 menehtyi tauteihin. Britit olivat niukasti välttäneet kaupungin menetyksen ja sen mahdollisesti aiheuttaman suuren sotilaallisen katastrofin. Piirityksen murtaminen vapautti lopulta myös brittijoukkoja sodan muille rintamille.

Lähteet

Aiheesta muualla 

Buurisotien taistelut
Piiritykset
1899
1900
Barry Dagger

Barry Edward Dagger (s. 19. toukokuuta 1937 Grantham, Lincolnshire) on brittiläinen ampuja ja olympiamitalisti. Hän saavutti pronssia 10 metrin ilmakiväärikilpailussa Los Angelesin kesäolympialaisissa 1984. Dagger edusti Iso-Britanniaa myös 50 metrin pienoiskiväärin asentokilpailussa Montrealin kesäolympialaisissa 1976.

Lähteet 

Brittiläiset ampujat
Brittiläiset olympiamitalistit
Vuonna 1937 syntyneet
Elävät henkilöt
Santeri Haarala (jalkapalloilija)

Santeri Haarala (s. 17. joulukuuta 1999 Tampere) on suomalainen jalkapalloilija, pelipaikaltaan laitapelaaja. Hän on pituudeltaan 180-senttimetrinen. Hän edustaa Veikkausliigassa pelaavaa Kuopion Palloseuraa.

Haarala nousi Tampereen Ilveksen junioreista Veikkausliigassa pelaavaan edustusjoukkueeseen ensimmäisen kerran lokakuussa 2017, jolloin hän pääsi kentälle vierasottelussa IFK Mariehamnia vastaan. Kaudella 2018 hän pelasi Ilveksen joukkueessa Veikkausliigaa 19 ottelua, joista yhdeksän ottelua avauskokoonpanossa. Välillä hän pelasi Hämeenlinnan Jalkapalloseuran joukkueessa Kakkosessa seitsemän ottelua, joissa hän teki kaksi maalia. Kaudella 2019 hän ei saanut enää peliaikaa Ilveksen ykkösjoukkueessa vaan pelasi Ilveksen kakkosjoukkueessa Kakkosessa kahdeksan ottelua ja teki niissä kaksi maalia. Elokuussa hän siirtyi Rovaniemen Palloseuraan, jossa hän pelasi sekä veikkausliigajoukkueessa että kakkosjoukkueessa yhden ottelun ja teki jälkimmäisessä yhden maalin.

Kaudeksi 2020 Haarala palasi Ilvekseen ja pelasi kakkosjoukkueessa Kakkosessa viisi ottelua, joissa hän teki kahdeksan maalia. Elokuussa hän siirtyi Turun Palloseuraan ja pääsi vierasottelussa IFK Mariehamnia vastaan tauolla vaihdosta kentälle ja pelasi seuraavassa ottelussa kotikentällä FC Interiä vastaan avauskokoonpanossa. Syyskuussa hän teki maalin vierasottelussa FC Lahtea vastaan ja lokakuussa kolme maalia kotiottelussa Rovaniemen Palloseuraa vastaan. Hän pelasi liigakarsinnat mukaan lukien TPS:ssä 15 ottelua, joissa 14 kertaa avauskokoonpanossa. TPS:n pudottua Ykköseen Haarala jatkoi kaudella 2021 liigassa Kuopion Palloseuran joukkueessa.

Lähteet 

Suomalaiset jalkapalloilijat
Vuonna 1999 syntyneet
Elävät henkilöt
Funidata

Funidata Oy on vuonna 2016 perustettu suomalainen ohjelmistotalo.

Helsingin yliopisto ja Aalto-yliopisto perustivat yhtiön tuottamaan, ylläpitämään ja kehittämään opetuksen ja opiskelun tuen tietojärjestelmäpalveluita.
Yhtiön osakkaiksi liittyivät myöhemmin Hanken, Jyväskylän ja Tampereen yliopistot sekä Lappeenrannan-Lahden teknillinen yliopisto LUT.

Taustalla on vuonna 2008 opetus- ja kulttuuriministeriössä käynnistetty Opintohallinnon tietojärjestelmien modernisointi (OTM) -hanke. Hanke kariutui rahan ja resurssien puutteeseen. Sen sitä jatkoivat Helsingin yliopisto, Tampereen yliopisto ja Aalto-yliopisto, jotka päättivät luoda itse oman järjestelmän.

Sisu-järjestelmä
Yhtiön päätuote on Sisu-järjestelmä.

Sisu-järjestelmä otettiin käyttöön Jyväskylän yliopistossa syksyllä 2019
ja Tampereella syksyllä 2020.

Jyväskylässä Sisu korvasi Korppi-järjestelmän.

Tampereella Hervannassa (entinen TTY) korvattiin POP, HOPS ja Kaiku ja keskustassa (entinen Tampereen yliopisto) Nettiopsu, OTP, Tenttis, Kurssipalaute ja Harri.

Sisua käytetään Aallossa opiskelijoiden henkilökohtaisten opintosuunnitelmien (HOPS) tekemiseen. Sisu otetaan käyttöön koko laajuudessaan syksyllä 2021. Se korvaa Aalto-yliopistossa Oodi-järjestelmän.

Lähteet

Suomalaiset ohjelmistoyritykset
Gotham Knights

Gotham Knights on Warner Bros. Games Montrealin kehittämä toimintaroolipeli. Peli julkaistiin 25. lokakuuta 2022 PlayStation 5:lle, Xbox Series X/S:lle ja Windowsille.

Pelaaminen 
Peli on avoimeen pelimaailmaan sijoittuva peli, jossa on yksinpeli ja yhteistyöpeli.
Pelattavia hahmoja pelissä ovat Batgirl, Nightwing, Red Hood ja Robin.

Kehitys 
Peli käyttää Unreal Engine 4 (UE4) pelimoottoria. Ennakkoon julkaistussa kuvamateriaalissa nähdään useita UE4-pelimoottorin efektejä käytössä. Peli käyttää korkean resoluution tekstuureja hahmoille ja ympäristölle. Pelin konsoliversioissa on 30 FPS:n ruudunpäivitysnopeus, mikä johtuu tuottaja Fleur Martyn mukaan halusta varmistaa pelin saumattoman yhteistyöpeluun toimivuus yksityiskohtaisessa avoimessa maailmassa. Marty kommentoi asiaa seuraavasti: "Emme voi vain laskea pelin resoluutiota nostaaksemme ruudunpäivitysnopeutta, se ei ole niin yksinkertaista. Tämän takia meidän pelissämme ei ole Laatu/Teho -namiskaa, vaan peli pyörii konsoleilla 30 FPS -nopeuteen lukittuna."

Lähteet 

Vuoden 2022 videopelit
DC Comics -universumiin perustuvat videopelit
Watch Dogs: Legion

Watch Dogs: Legion on Ubisoft Toronton kehittämä ja Ubisoftin julkaisema toimintaseikkailupeli, joka julkaistiin 29. lokakuuta 2020. Peli on Watch Dogs -pelisarjan kolmas osa ja jatko-osa Watch Dogs 2:lle.

Pelaaminen 
Peli sijoittuu avoimeen pelimaailmaan, fiktionaaliseen lähitulevaisuuden Lontooseen. Pelissä pystyy kontrolloida useita eri hahmoja ja niillä on myös omia erikoiskykyjä. Ne voivat myös kuolla lopullisesti, mikä tarjoaa dynaamisemman vaikutuksen pelin kerrontaan. Ominaisuus on kuitenkin valinnainen.

Vastaanotto 
Peli on saanut GameSpotin arvostelussa arvosanaksi 8/10. Peli on saanut myönteistä palautetta monipuolisista hahmoista ja positiivisesta viestistä, mutta kielteistä palautetta epätasaisesta rakenteesta ja toistuvista tehtävistä.

Lähteet

Aiheesta muualla 
 
 Viralliset verkkosivut

Vuoden 2020 videopelit
PlayStation 4 -pelit
PlayStation 5 -pelit
Xbox One -pelit
Xbox Series X- ja Series S -pelit
Windows-pelit
Ubisoft
Toimintaseikkailupelit
Avoin pelimaailma -pelit
Hiiviskelypelit
Verkkomoninpelit
Stadia-pelit
Dystopiavideopelit
Oras (nimi)

Oras on suomenkielinen miehen etunimi, joka on ollut aikoinaan mukana almanakassa. Vuosina 1929–1949 Oraksen nimipäivää vietettiin 13. heinäkuuta.

Oras-nimi muodostaa parin Toukon kanssa, sillä kummankin merkitys liittyy kasvavaan viljaan. Molemmat nimet on otettu käyttöön 1900-luvun vaihteessa, ne on lisätty kalenteriin yhtä aikaa ja myös poistettu sieltä samana vuonna. Touko kuitenkin palautettiin almanakkaan vuonna 1973, Orasta ei.   

Digi- ja väestötietoviraston mukaan Oras on vuoteen 2020 mennessä ollut Suomessa etunimenä noin 100–110 miehellä. Suurin osa Oraksista on syntynyt 1920- tai 1930-luvulla.

Tunnettuja Oraksia
 Oras ”Olle” Leino (1932–2021), ruotsinsuomalainen toimittaja ja kirjailija
 Oras Tynkkynen (s. 1977), suomalainen vihreä poliitikko

Lähteet

Aiheesta muualla
 Etunimien taivutus: Oras (Kotimaisten kielten keskuksen verkkojulkaisu)

Etunimet
Lydia Lehtola

Lydia Lehtola (s. Joensuu) on suomalainen laulaja-lauluntekijä, runokriitikko ja kirjoittaja. Musiikkia hän julkaisee nimellä Lyyti. Vuonna 2020 hän julkaisi ensimmäisen albuminsa Meitä ei ole kutsuttu. Lehtola kutsuu musiikkiaan runoelmapopiksi. Siinä on vaikutteita vanhasta suomalaisesta iskelmästä, laulelmasta ja popista. Hän kirjoittanut muun muassa Nuori Voima -lehteen. Lehtola on Jörn Donnerin pojantytär.

Albumit 
Meitä ei ole kutsuttu (Luova Records, 2020) 
Toiveet ja helyt (Luova Records, 2021)

Lähteet

Aiheesta muualla 
 https://www.luovarecords.com/lyyti
 https://www.facebook.com/lyyyyyti/

Suomalaiset laulajat
Suomalaiset lauluntekijät
Suomalaiset sanoittajat
Suomalaiset säveltäjät
Suomalaiset esseistit
Syntymävuosi puuttuu
Elävät henkilöt
Giuseppe Parini

Giuseppe Parini (23. toukokuuta 1729 Bosisio – 15. elokuuta 1799 Milano) oli italialainen runoilija. Hän oli italialaisen valistusajan huomattavin runoilija.

Parini oli alkujaan vaatimattomista oloista ja ryhtyi lähinnä taloudellisista syistä papiksi ja myöhemmin kotiopettajaksi aatelisperheen lapsille. Hän tutustui näin ylhäisön elämään ja käsitteli sitä satiirin keinoin mutta rakentavasti runoelmassa Il Ggiorno. Hänen maineensa perustuu tähän kokonaisuuteen, joka koostuu jambimittaan kirjoitettuista runoista Il mattino (1763), Il mezzogiorno (1765), Il vespro ja La notte. Niistä kaksi viimeistä julkaistiin vasta hänen kuolemansa jälkeen. Runoteoksessa Parini ruoskii hienon ironisesti Milanon aatelisten velttoa ja moraalitonta elämää. Hän ilmaisi myös vaatimuksen kansalaisten tasa-arvoisuudesta, oikeudenmukaisuudesta ja humaaniudesta. Hänen runoudelleen on ominaista italialaisen runon vapaus, irtautuminen paimenidyllin kevytmielisistä, sisällyksettömistä mielikuvitusleikeistä. Parinin kootut teokset Opere ilmestyivät 1801–1804, hänen proosatekstinsä 1821. Hänen muista teoksistaan merkittäviä ovat vain oodit, jotka ovat aiheeltaan omintakeisia ja muodoltaan klassisen kauniita.

Suomennettuja runoja
Lähde
 Aamu, suom. Aale Tynni, teoksessa Tuhat laulujen vuotta, WSOY, 1957, 1974, 2004
 Päivä: Aamu (ote), suom. V. Arti, teoksessa Maailmankirjallisuuden kultainen kirja 6: Italian kirjallisuuden kultainen kirja, WSOY, 1945
 Päivä: katkelma, suom. Jaana Seppänen, Nuori Voima, 2012; nro 1, s. 15
 Rouvan sylikoira, suom. V. Arti, teoksessa Maailmankirjallisuuden kultainen kirja 6: Italian kirjallisuuden kultainen kirja, WSOY, 1945

Lähteet

Aiheesta muualla

Italialaiset runoilijat
Vuonna 1729 syntyneet
Vuonna 1799 kuolleet
Seurakunta (veistosryhmä)

Seurakunta on suomalaisen ITE-taiteilijan Väinö Ojan puuveistoksista muodostuva teoskokonaisuus Someron kirkon luona Someron Kirkonmäellä Somerolla. 

Veistosryhmä koostuu kolmesta osasta: "Piispa Kantola" (2005), "Körttimummo" (2010-luku) ja "Kolme juoruämmää" (2010-luku). Veistokset olivat esillä Someron kaupungintalon luona kesällä 2014. Someron seurakunta hankki teokset syksyllä 2014. Aluksi teosryhmä oli sijoitettuna kirkon eteiseen. Keväällä 2015 patsaat sijoitettiin kirkon portille. 

Paimiolainen Väinö Oja (s. 1930) työstää teoksiaan moottorisahalla ja tekee viimeistelyn laikkakoneella. Ojan teoksia on ollut esillä sekä Suomessa että muualla.

Lähteet

Someron patsaat ja veistokset
Infamous: First Light

Infamous: First Light (tyyliteltynä inFAMOUS: First Light) on Sucker Punch Productionsin kehittämä ja Sony Computer Entertainmentin julkaisema toimintapeli. Peli on julkaistu vuonna  PlayStation 4:lle.

Peli on itsenäinen laajennus Infamous: Second Son -pelille.

Ääninäyttelijät

Vastaanotto 
Peli on saanut V2.fi:n arvostelussa 3,5/5 tähteä. Peli on saanut kritiikkiä sisällön rajoituksista verrattuna aiempaan Infamous: Second Son -peliin.

Lähteet

Aiheesta muualla 
 
 

Vuoden 2014 videopelit
PlayStation 4 -pelit
Yhdysvalloissa kehitetyt videopelit
Toimintaseikkailupelit
PlayStation Network -pelit
PlayStation 4 Pro -tehostetut pelit
Post-apocalypse-pelit
Avoin pelimaailma -pelit
Deurbanisaatio

Deurbanisaatio (anglosaksisessa kirjallisuudessa counter urbanisation) on muuttoliike, jossa väestö lisääntyy suurista kaupungeista kaukana sijaitsevilla maaseutualueilla ja väestö vähenee samanaikaisesti suurkaupunkialueilla (eli sekä kaupungeissa että niiden taajamissa).

Ilmiö havaittiin monissa Länsi-Euroopan maissa (Belgia, Tanska, Ranska, Alankomaat, Ruotsi, Länsi-Saksa, Iso-Britannia) 1980-luvulla .

Deurbanisaation ilmiön selittämiseksi on tunnistettu kaksi tärkeintä syytä:

 Ympäristön laadun heikkeneminen suurkaupunkialueilla saa ihmiset hakeutumaan syrjäisemmille alueille.
 Tietoyhteiskunnan syntymisen ja infrastruktuurin kehittymisen myötä työpaikkojen luominen ei ole enää välttämättä sidoksissa keskuspaikkoihin. Jotkut tutkijat ennustavat, että ilmiö leviää Itä-Eurooppaan.

Lähteet 

 Gábor Péter: Népességváltozás Magyarországon az 1990-es években: A szuburbanizáció kezdete?, Falu, város, régió 2001/9 pp9-10d;
 A. J. Fielding: Counterurbanisation: threat or blessing?, in Bilnder, David: Western Europe: Challenge and change, Belhaven Press, London (1990)
 Malcolm J. Moseley: The revival of rural areas in advanced economies: a review of some causes and conseaquences, Foeforum, vol 15, 1984, pp.447-56

Ulkoiset linkit (englanniksi) 

 A-Level Description of Counterurbanisation
 Key Stage 3 Description of Counterurbanisation
 Counterurbanisation and Rural Change

Kaupunkisuunnittelu
Sosiologia
Armand

Armand tarkoittaa esimerkiksi seuraavia:

 Armand, etunimi

Sukunimi
 Philo Paz Armand (s. 1996), indonesialainen moottoriurheilija
 Inessa Armand (1874–1920), ranskalainen bolsevikki

Muita
 Aven Armand, kalkkikivikarstiluola Ranskassa
Hitman 3

Hitman 3 on IO Interactiven kehittämä ja julkaisema hiiviskelypeli, joka julkaistiin Windows, PlayStation 4, PlayStation 5, Xbox One, Xbox Series X ja Stadia -alustoille 20. tammikuuta 2021. Peli on Hitman -pelisarjan kahdeksas osa ja viimeinen osa World of Assassination -trilogiassa Hitmanin (2016) ja Hitman 2:n (2018) jälkeen.

Pelaaminen 
Edeltäjiensä tapaan Hitman 3 on hiiviskelypeli, jota pelataan kolmannen persoonan näkökulmasta, ja pelaajat jälleen ottavat haltuunsa salamurhaaja Agentti 47:n. Pelissä 47 matkustaa eri paikkoihin ja suorittaa erilaisia tehtäviä ympäri maailmaa. Peruspelissä on kuusi uutta sijaintia, mukaan lukien Dubai, joka paljastettiin julkistuksen yhteydessä, sekä Englannissa sijaitseva Dartmoor. Pelaajat, jotka omistavat Hitmanin (2016) ja Hitman 2:n (2018), voivat he tuoda esimerkiksi niiden karttoja ja tasoja peliin.

Vastaanotto 
Peli on saanut IGN:n arvostelussa arvosanaksi 9/10.

Lähteet

Aiheesta muualla 
Viralliset verkkosivut

PlayStation 4 -pelit
Stadia-pelit
Windows-pelit
PlayStation 5 -pelit
Xbox One -pelit
Xbox Series X- ja Series S -pelit
Vuoden 2021 videopelit
Hitman-pelit
Robert James-Collier

Robert James-Collier (s. 23. syyskuuta 1976, Salford, Suur-Manchester, Englanti) on englantilainen näyttelijä ja malli. Hänet tunnetaan Thomas Barrow'n roolista Downton Abbey-sarjassa sekä Liam Connorin roolista Coronation Streetissä.

Yksityiselämä 
Robert James-Collier syntyi Salfordissa, Suur-Manchesterissa, Robert Collierina, mutta hän muutti nimensä Robert James-Collieriksi välttääkseen sekaannusta toisen samannimisen näyttelijän kanssa.James-Collier opiskeli St Patrickin roomalaiskatolisessa lukiossa Ecclesissä, Suur-Manchesterissa.  

James-Collierilla on kaksi tutkintoa; hän opiskeli yritystoimintaa Huddersfieldin yliopistossa ja markkinointia Manchesterin yliopiston tiede- ja teknologiainstituutissa.

Ura

Näyttelijänä 
James-Collierilla ei ollut kokemusta näyttelijänä, kun hän haki Down to Earth -sarjaan näyttelemään. Sarjan muutama näyttelijä oli vakuuttunut James-Collierin lahjakkuudesta ja hän sai osan pubin vuokranantajana. Vuonna 2006 hän esiintyi New Street Law -sarjassa sekä esitti pientä osaa Stud -nimisenä hahmona Hävytöntä -sarjassa Rob Collierin nimellä. 

Vuosina 2006-2008 hän näytteli Coronation Streetin Liam Connoria.

Coronation Streetin jälkeen James-Collier sai näkyvän roolin sarjasta Downton Abbey, jossa hän esiintyi vuosina 2010-15. Lisäksi hän näytteli West Endissä Kalenteritytöt -näytelmässä. 

James-Collierin mukaan hänen oli vaikeaa saada Downton Abbeyn jälkeen muita kuin homoseksuaalin rooleja Yhdysvalloissa. 

James-Collier sai vuonna 2016 Kevin O´Dowdin roolin rikosdraamassa The Level. Vuonna 2017 James-Collier näytteli brittiläisessä kauhuelokuvassa The Ritual.Lisäksi hänellä oli myös pieni rooli Jessica Hynesin ohjausdebyytissä The Fight. 

Vuonna 2019 James-Collier valittiin Channel 4:n Ackley Bridge -kouludraamasarjaan näyttelemään Martin Evershedia.

Mallina 
James-Collier teki mallina töitä Argos-tavaratalolle, jonka katalogeissa hän esiintyi vuonna 2007 ja 2008.

Filmografia

Lähteet

Aiheesta muualla 
 
  
Elävät henkilöt
Vuonna 1976 syntyneet
Englantilaiset näyttelijät
Hanya Yanagihara

Hanya Yanagihara (s. 1974 Los Angeles, Yhdysvallat) on yhdysvaltalainen kirjailija.

Yanagihara asuu Manhattanilla New Yorkissa. Hänen sukunsa on asunut Havaijilla useita sukupolvia, mutta hän itse syntyi Los Angelesissa. Isän työn vuoksi perhe muutti usein.

Collegen jälkeen Yanagihara muutti New Yorkiin, missä hän työskenteli pienissä kustantamoissa kustannustoimittajana ennen kuin siirtyi lehtialalle. Aiemmin hän työskenteli Condé Nast Travelerin toimittajana. Travelerin julkaisemat jutut olivat maksettuja juttuja, mutta häntä se ei häirinnyt. Hän siirtyi sitten T-nimiseen aikakauslehteen.

Tuotanto 
Yanagiharan esikoisteos The People in the Trees pohjautuu virologi D. Carleton Gajdusekin elämään. Gajdusek oli hänen isänsä ja setänsä tuttava. Tarinan kirjoittaminen vei kaksitoista vuotta.

Yanagiharan toinen romaani Pieni elämä nosti hänet The Wall Street Journalin kriitikon Sam Sacksin mukaan merkittävimpien yhdysvaltalaisten kirjailijoiden rinnalle ja oli monien merkittävien palkintojen ehdokkaana. Se alkaa tarinana neljästä juhlivasta collegeaikaisesta ystävyksestä, jotka lähtevät New Yorkissa etsimään tietään. Kertomus saa pian synkempiä sävyjä, kun päähenkilöksi kehittyvän Juden lapsuusaikainen hyväksikäyttö alkaa purkautua esiin. Tarina kuvaa myös ystävyyttä, joka Yanagiharan mielestä on merkityksellisempää kuin avioliitto tai romanttinen suhde ylipäänsä, joka on 1900-luvun tuotetta. The Guardianin Tim Adamsin mukaan Pieni elämä on vastaus kirjan The People in the Trees herättämiin kysymyksiin.

Teokset 
 The People in the Trees, 2013
 
 To Paradise, 2022

Lähteet

Aiheesta muualla 

Yhdysvaltalaiset kirjailijat
Vuonna 1974 syntyneet
Elävät henkilöt
Masked Singer Suomi (2. tuotantokausi)

Masked Singer Suomen toinen tuotantokausi esitettiin syksyllä 2020 MTV3-kanavalla. Ohjelman juontajana jatkoi Ilkka Uusivuori ja vakiopanelisteina Janne Kataja, Jenni Kokander sekä Maria Veitola. Uutena vakiopanelistina aloitti Christoffer Strandberg. Kausi alkoi kauden hahmojen esittelyjaksolla 12. syyskuuta 2020, varsinaiset kilpailujaksot alkoivat kuitenkin vasta 17. lokakuuta. Finaali esitettiin 19. joulukuuta 2020, jossa voittajaksi selviytyi Tohtori-hahmollaan muusikko Marko Hietala.

Kilpailijat

Jaksot 

1 Keskikatsojamäärä televisiossa jakson ensiesityspäivänä.
2 Ensimmäinen jakso oli kauden hahmojen esittelyjakso, ja kilpailujaksot alkoivat 2. jaksossa.

Lähteet 

2020-luvun televisiosarjat
Musiikkiohjelmat
Tuotantokaudet
Außenring

Außenring eli Berliner Außenring, Berliinin ulompi kehärata, on 125 km pitkä, kaksiraiteinen sähköistetty rautatie, joka ympäröi Berliiniä, kulkien suurelta osin Brandenburgin osavaltiossa. Sitä ei pidä sekoittaa sisä-Berliinin kehärataan Ringbahniin.

Historia
Außenring rakennettiin vaiheittain kylmän sodan aikana v. 1951-61, korvaamaan Länsi-Berliinin kautta kulkeneita junayhteyksiä. Se mahdollisti osaltaan Berliinin muurin rakentamisen ja Länsi-Berliinin eristämisen Itä-Saksasta.

Käyttö

Yksikään matkustajalinja ei käytä koko kehärataa, mutta monet Regionalbahnin junalinjat kulkevat osan matkaa sitä pitkin, samoin kuin Berliinin S-Bahnin linjat S75 ja S8.

Lähteet

Berliinin liikenne
Karisto (sukunimi)

Karisto on sukunimi, joka on muun muassa seuraavilla suomalaisilla henkilöillä:

Antti Karisto (s. 1951), sosiaaligerontologian professori ja sosiaalipoliitikko
Arvi A. Karisto (1879–1958), kustannusosakeyhtiön perustaja
Mirja Karisto (1929–2020), näyttelijä, televisio-ohjaaja ja -käsikirjoittaja
Roope Karisto (s. 1990), näyttelijä
Anne Sewitsky

Anne Sewitsky (s. 12. tammikuuta 1978 Oslo) on norjalainen elokuvaohjaaja.

Filmografia

Elokuvat 
Sykt lykkelig (Sairaan onnellinen) 2010
Jørgen + Anne = sant (Jörgen + Anne = totta) 2011
De nærmeste (Homesick) 2015
Sonja - The White Swan 2018

Lähteet 

Norjalaiset elokuvaohjaajat
Vuonna 1978 syntyneet
Elävät henkilöt
Seppo Linnainmaa

Seppo Ilmari Linnainmaa (s. 28. syyskuuta 1945 Pori) on suomalainen matemaatikko ja tietojenkäsittelytieteen tutkija. Linnainmaa suoritti vuonna 1974 ensimmäisen tietojenkäsittelytieteen tohtorin tutkinnon Helsingin yliopistossa.  Linnainmaa on julkaissut 21 teosta kolmella eri kielellä. Linnainmaa hoiti muun muassa Lappeenrannan teknillisen korkeakoulun tietojenkäsittelyopin apulaisprofessuuria vuosina 1977–1982. Sen jälkeen hän työskenteli VTT:ssä erikoistutkijana 1982–1989 ja tutkimuspäällikkönä 1994–2005.

Lähteet

Aiheesta muualla 
Seppo Linnainmaan kotisivut

Suomalaiset matemaatikot
Suomalaiset tietojenkäsittelytieteilijät
Suomalaiset professorit
VTT
Vuonna 1945 syntyneet
Elävät henkilöt
Myrskylän terveysasema

Myrskylän terveysasema on Myrskylän kirkonkylällä toimiva julkisen palvelun terveysasema. 

Vaikka Myrskylä sijaitsee Uudellamaalla, kunta on Päijät-Hämeen hyvinvointiyhtymän osakas. Tämä kuntayhtymä tuottaa Myrskylän sosiaali- ja terveyspalvelut. Päivystyspalveluja tarjotaan virka-aikana Orimattilan kaupungissa, Orimattilan terveysasemalla. Kiireellistä hoitoa iltaisin, öisin ja viikonloppuisin tarjoaa Päijät-Hämeen keskussairaalan yhteydessä toimiva Akuutti24-yhteispäivystys (Keskussairaalankatu 7, Lahti).

Myrskylän kunta kuuluu vuodesta 2023 Itä-Uudenmaan hyvinvointialueeseen.

Lähteet

Myrskylän rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Itä-Uudenmaan hyvinvointialue
Julistaminen ovelta ovelle

Julistaminen ovelta ovelle on joidenkin kirkkojen ja uskonnollisten yhdyskuntien tapa julistaa uskontojaan. Näkyvimmin näin toimivat maailmanlaajuisesti Jehovan todistajat ja Mormonit.

Muut uskonnot
 Katolinen kirkko: tammikuussa 1994 paavi Johannes Paavali II sanoi, että ”ei ole aika hävetä evankeliumia, vaan on aika julistaa sitä katoilta”. 
Luterilainen kirkko (Suomi 1975):
Kirkko ja kaupunki -lehti kirjoitti 19.2.1975: ”Yleensä on totuttu siihen, että kotilähetys- eli ovityötä tekevät vain vapaat suunnat tai jehovalaiset. Se ei ole kuitenkaan täysin vierasta jäykille luterilaisillekaan. . . . Normaalivahvuus Helsingin Kansanlähetyksen oviryhmillä on noin kymmenen henkeä. Tähän aktioon [talviaktio 3.–9.3.] saamme lisävoimia mm. . . . lähetyskoulun oppilaita. . . . parhaimmillaan vahvuus tulee olemaan 20–30 henkeä.” Säännöllisesti ”ovityötä” suorittavia Jehovan todistajia on Helsingissä yli 1700 henkeä. 

Varhaiskristityt: ”Joka päivä temppelissä ja talosta taloon he jatkoivat herkeämättä opettamista ja hyvän uutisen julistamista Kristuksesta, Jeesuksesta.” -Apostolien teot 20:20 (UM) 
Paavali saarnasi "huone huoneelta": Apostolien teot 20:20 (kirkkoraamattu 36/38)

Yritykset rajoittaa
USA: Oikeus vahvisti vapauden ovelta-ovelle saarnaamiseen Herätkää! 80 8/5 s. 25-28 

Suomi: Ovelta ovelle tapahtuvan toiminnan kieltäminen kuntien järjestyssäännöissä kyseenalaista 

Sambia: (Lainaus)...Tapasin useaan otteeseen tri Kenneth Kaundan, josta tuli pian Sambian presidentti. Maaliskuussa 1963 selitin hänelle, miksi emme liittyneet poliittisiin puolueisiin emmekä ostaneet niiden jäsenkortteja. Pyysimme häneltä apua, jotta poliittisten vastustajiemme pelottelutoimet lopetettaisiin, ja hän halusi meiltä lisätietoja. Joitakin vuosia myöhemmin tri Kaunda kutsui meidät presidentinlinnaan, ja saimme kunnian puhua presidentille ja hänen lähimmille ministereilleen. Kokous kesti pitkälle iltaan. Presidentti ei vastustanut Jehovan todistajia uskonnollisena ryhmänä, mutta hän kysyi, emmekö voisi vain järjestää kokouksia niin kuin muut uskonnot ja jättää saarnaamisen sikseen. ”Miten voisimme lakata saarnaamasta?” me vastasimme. ”Jeesus saarnasi eikä tyytynyt rakentamaan temppeliä fariseusten naapuriin.”

Lähteet

Katso myös
Lähetystyö (mormonismi)

Uskonto
Jehovan todistajat
Mormonismi
Autot 3 (videopeli)

Autot 3 on Avalanche Softwaren kehittämä ja Warner Bros. Interactive Entertainmentin julkaisema videopeli. Peli on hyvin samanlainen kuin Autot 2 -videopeli. Peliä ei ole saatavilla suomen kielellä.

Pelaaminen 
Peli alkaa tutoriaalilla, joka opastaa miten ajetaan autoa. Tutoriaalin jälkeen saat päättää itse mitä tilaa haluat pelata. Samalla kun pelaat sinun täytyy suorittaa taitoja, jotta pääset peliä eteenpäin.

Aiheesta muualla 
 Viralliset verkkosivut 

Vuoden 2017 videopelit
Ajopelit
IOS-pelit
PlayStation 4 -pelit
Nintendo Switch -pelit
Xbox One -pelit
Wii-pelit
Windows-pelit
Disney-videopelit
Josefsson

Josefsson on ollut muuan muassa seuraavien henkilöiden sukunimi:
 Carl Josefsson (1895–1974), ruotsalainen jääkiekkoilija
 Daniel Josefsson (s. 1981), ruotsalainen jääkiekkoilija
 Erik Josefsson (s. 1987), ruotsalainen jääkiekkoilija
 Enar Josefsson (1916–1989), ruotsalainen hiihtäjä
 Janne Josefsson (s. 1957), ruotsalainen toimittaja
 Ola Josefsson (s. 1967), ruotsalainen jääkiekkoilija
Thomas Percy

Thomas Percy (1729–1811) oli englantilainen piispa ja kansanlaulujen kerääjä. Hän oli kirkkoherrana Easton Mauditissa (Northamptonshire), hovisaarnaaja ja lopulta (1782) piispa Dromoressa Irlannissa. Percy tunnetaan kirjallisuushistoriassa ennen kaikkea kokoelmastaan englantilaisia kansanlauluja Reliques of Ancient English Poetry, consisting of old heroic ballads, songs, and other pieces of our earlier poets (1765).

Kokoelmalla on ollut suuri vaikutus paitsi englantilaiseen (Walter Scott, Alfred Tennyson), myös saksalaiseen ja pohjoismaiseen kirjallisuuteen, ja se oli ranskalaista klassisismia vastustavan romanttisen saksalaisen opposition lähtökohtana. Vasta 1868 julkaisivat John W. Hales ja Frederick James Furnivall foliokäsikirjoituksen, joka oli Percyn julkaisun pohjana.

Percyn muita kirjoituksia ovat Five pieces of runic poetry, translated from the islandic (1763) ja Essay on the origin of the english stage, particularly on the historical plays of Shakspeare (1793). Percy käänsi englanniksi 1770 P. H. Malletin Pohjoismaiden historian.

Vuonna 1840 perustettiin kansanlaulujen julkaisemista varten Percy Society, joka lakkautettiin 1852, kun se oli julkaissut 96 nidettä.

Yrjö Jylhä on suomentanut Percyn kokoelmaan sisältyvän runon Chevy Chase nimellä Chevyn metsästys, joka on julkaistu teoksessa Maailmankirjallisuuden kultainen kirja 3: englantilaisen kirjallisuuden kultainen kirja (WSOY 1933).

Lähteet

Aiheesta muualla

 

Brittiläiset piispat
Anglikaaniset piispat
Folkloristit
Vuonna 1729 syntyneet
Vuonna 1811 kuolleet
Linnainmaa (täsmennyssivu)

Linnainmaa voi tarkoittaa seuraavia:

Paikannimenä 
 Linnainmaa, Tampereen kaupunginosa

Sukunimenä 
 Juho Linnainmaa, ent. Galenius (1883–1922), toimittaja
 Kimi Linnainmaa (s. 1994), amerikkalaisen ja kanadalaisen jalkapallon pelaaja
 Mirja Ojanen (o.s. Linnainmaa, s. 1967), hiihtosuunnistaja
 Olli F. Linnainmaa (1907–1991), kauppias
 Risto Linnainmaa (s. 1964), hiihtosuunnistaja
 Seppo Linnainmaa (s. 1945), matemaatikko ja tietojenkäsittelytieteilijä
 Tuula Linnainmaa (s. 1942), poliitikko

Täsmennyssivut
Luettelot henkilöistä sukunimen mukaan
Mikaela & Thomas

Mikaela & Thomas on suomalainen, Yleisradion tuottama viittomakielinen keskusteluohjelma, jota lähetetään Yle TV1 -kanavalla sunnuntaisin. Ensimmäinen jakso nähtiin 19. tammikuuta 2020.

Ohjelma syventyy viikoittain johonkin ajankohtaiseen aiheeseen studiovieraiden kanssa. Juontajina toimivat Mikaela Tillander ja Thomas Sandholm, jotka tunnetaan Ylen viittomakielisistä uutisista.

Mikaela & Thomas -ohjelman jaksot ovat katsottavissa myös Yle Areenassa.

Lähteet

Aiheesta muualla
 Mikaela & Thomas (Yle Areena)

Suomalaiset keskusteluohjelmat
Yle TV1:n televisio-ohjelmat
Yle Areena -alkuperäissarjat
Viittomakieli
Kustaa Eerikinpoika Vaasa

Kustaa Eerikinpoika Vaasa (; 28. tammikuuta 1568 Nyköping, Ruotsi – 22. helmikuuta 1607 Kašin, Venäjä) oli Ruotsin kuningas Eerik XIV:n ja kuningatar Kaarina Maununtyttären vanhin poika, joka isänsä syrjäyttämisen jälkeen eli pääosan elämästään maanpaossa ja vankeudessa.

Kustaa Eerikinpoika oli alle vuoden ikäinen, kun hänen isänsä Eerik XIV syöstiin vallasta. Vuoteen 1573 asti Eerik XIV:n perhe eli vankeudessa yhdessä tämän kanssa, minkä jälkeen Kustaa oli kaksi vuotta äitinsä huostassa Turussa. Maaliskuussa 1575 Ruotsin valtaneuvosto päätti erottaa seitsenvuotiaan pojan myös äidistään ja lähettää hänet Puolaan, jossa hän varttui vaatimattomissa oloissa tuntemattomaksi jääneiden henkilöiden kasvatettavana. Kustaa kävi jesuiittakouluja Braunsbergissä, Thornissa ja Vilnassa, ja kääntyi katolilaisuuteen. Hänen kerrotaan tehneen pyhiinvaelluksen Roomaan ja tavanneen keisari Rudolf II:n. Kuningas Juhana III ei vastannut Kustaan avunpyyntöihin, mutta Juhanan seuraaja Sigismund salli hänen tavata äitinsä Kaarina Maununtyttären vuonna 1596 Tallinnassa. He pystyivät hädin tuskin keskustelemaan, sillä Kustaa oli miltei unohtanut äidinkielensä. Klaus Fleming kielsi häntä tulemasta äitinsä mukana Suomeen.

Nuijasodan aikana Suomen kapinoivat talonpojat levittivät valheellista tietoa, että laillinen kruununperijä Kustaa Eerikinpoika olisi tukenut kapinaa, koska siten voitiin oikeuttaa nouseminen Sigismundin asettamaa käskynhaltijaa vastaan. Asuttuaan joitain vuosia Thornissa Kustaa meni vuonna 1600 Venäjälle tsaari Boris Godunovin kutsusta. Tsaari olisi halunnut naittaa hänet tyttärelleen Ksenialle ja tehdä hänestä Venäjän etuja ajavan Ruotsin kruununtavoittelijan. Kustaa kieltäytyi ja joutui sen vuoksi olemaan useita vuosia vankina Moskovassa. Hän vapautui Boris Godunovin kuoltua vuonna 1605, mutta uusi tsaari Vale-Dmitri I vangitutti hänet pian uudelleen. Kustaa vapautui uudelleen Dmitrin syrjäyttämisen jälkeen, mutta kuoli hieman myöhemmin Kašinissa Keski-Venäjällä.

Kustaa Eerikinpojalla on väitetty olleen Brita Karth -nimisen naisen kanssa avioton poika Laurentius Karthetskij Eldh, josta Eldstierna- ja Stierneld-aatelissuvut olisivat polveutuneet. Tieto on ilmeisesti 1800-luvun alussa eläneen vapaaherra Adolf Ludvig Stierneldin liikkeelle laskemaa sepitettä, jonka tarkoituksena oli osoittaa hänen polveutuvan Vaasa-suvusta.

Lähteet

Ruotsin kuninkaalliset
Kruununperijät
Vuonna 1568 syntyneet
Vuonna 1607 kuolleet
Jerzy Żurawlew

Jerzy Żurawlew (25. joulukuuta 1886 Rostov-on-Don – 3. lokakuuta 1980 Varsova) oli puolalainen pianisti ja musiikkipedagogi.

Żurawlew opiskeli vuosina 1907–1913 Varsovan musiikki-instituutissa Aleksander Michałowskin johdolla. Hän debytoi vuonna 1910 Varsovassa Franz Lisztin ensimmäisen pianokonserton esityksellä ja esiintyi myös Józef Śmidowiczin kanssa pianoduona. Ensimmäisen maailmansodan aikana Żurawlew oli Valko-Venäjällä, jossa perusti vuonna 1916 musiikkiopiston Minskiin. Hän teki 1910-luvulta 1970-luvulle tauoin opetustyötä entisessä opinahjossaan Varsovassa ja opetti siten useita pianistisukupolvia. Żurawlew perusti kansainvälisen Frédéric Chopin -pianokilpailun, joka järjestettiin ensimmäisen kerran Varsovassa vuonna 1927. Hän toimi tuomariston jäsenenä seitsemässä ensimmäisessä Chopin-pianokilpailussa ja oli mukana tapahtuman organisointityössä loppuelämänsä ajan. Hän sai useita palkintoja ja tunnustuksia, kuten Kunnialegioonan merkin (1935) ja Polonia Restituta -ritarikunnan komentajanristin (1955).

Żurawlew teki 1950–1960-luvuilla levytyksiä Frédéric Chopinin teoksista.

Lähteet 

Puolalaiset pianistit
Musiikkipedagogit
Vuonna 1886 syntyneet
Vuonna 1980 kuolleet
Justus ja urheat ritarit

Justus ja urheat Ritarit (Justin and the Knights of Valour) on Manuel Sicilian ohjaama ja Matthew Jacobsin kirjoittama animaatioelokuva. Justus ja urheat Ritarit sai maailmanensi-iltansa 13. syyskuuta 2013.

Äänirooleissa

Lähteet 

Vuoden 2013 espanjalaiset elokuvat
Espanjalaiset animaatioelokuvat
Suomen muotoisen pilven alla

Suomen muotoisen pilven alla on laulaja Arttu Wiskarin 28. elokuuta 2020 julkaistu viides albumi.

Albumi ylsi ensimmäisellä listaviikollaan Suomen virallisen listan ensimmäiseksi. Emma-gaalassa 2021 albumi palkittiin vuoden iskelmänä. Lisäksi albumi toi Wiskarille ehdokkuuden vuoden artisti -kategoriassa. Se oli ehdolla myös vuoden albumiksi, ja single Tässäkö tää oli? vuoden biisiksi.

Kappaleet

Arvostelut 
 Helsingin Sanomat: 
 Kulttuuritoimitus:

Lähteet 

Vuoden 2020 albumit
Arttu Wiskarin albumit
Koiviston joukkomurha 1910

Koiviston joukkomurha oli Karjalan kannaksella Koiviston Kotterlahdella kauppias Erik Piispan talossa lauantaina 26. helmikuuta 1910 tapahtunut ryöstömurha, jossa menehtyi viisi henkilöä ja loukkaantui vakavasti kaksi henkilöä. Murhaaja oli Inkeristä kotoisin ollut kauppiaan renki Feodor Mihailov.

Joukkomurhassa menehtyivät kauppias Erik Piispa (s. 1860), hänen vaimonsa Maria o. s. Hovi, heidän 16- ja 12-vuotiaat tyttärensä Ida ja Hilja Siviä sekä Piispan talossa asunut Koiviston merikoulun oppilas Tahvo Klaus Lavansaarelta. Erik Piispan veljenpoika ja merikoulun oppilas Tahvo Piispa ja Piispan perheen palvelija Eva Karvonen saivat vammoja kirveen- ja puukoniskuista mutta selvisivät hengissä. Erik Piispa perheineen oli muuttanut Koivistolle Lavansaaresta vuonna 1902. Perheestä jäivät eloon poika Adolf (s. 1887) ja tytär Anna (s. 1890), jotka eivät olleet kotosalla murhien tapahtuma-aikana.

Murhaaja Feodor Mihailov oli syntynyt Inkerinmaalla Krasnaja Gorkassa vuonna 1883. Hän oli suorittanut asevelvollisuutensa  Venäjän armeijassa ja ollut sitten pari vuotta Helsingissä venäläisen intendenttilaitoksen palveluksessa ennen tuloaan kauppias Piispan rengiksi. Mihailov teki murhat ryöstötarkoituksessa, koska hän tiesi kauppias Piispalla olleen hallussaan suuri määrä rahaa. Murhien jälkeen Mihailov anasti kaikki talosta löytämänsä rahat sekä kauppias Piispan revolverin ja kellon. Hän pakeni talon hevosen vetämällä reellä Suomenlahden jäälle pyrkien kohti Inkerinmaan rannikkoa, mutta hevonen väsyi Seivästöllä kesken matkan ja Mihailov jatkoi sitten matkaa suksilla ja jalkaisin Pietariin. Hän lähti Pietarista Suomen asemalta keskiviikkoiltana 2. maaliskuuta junalla Helsinkiin, jossa hänellä oli tuttavia. Mihailov saapui Helsinkiin seuraavana päivänä ja asettui asumaan erään tuttavansa luo. Hänet oli kuitenkin tunnistettu samana päivänä ja poliisit pidättivät hänet Iso Roobertinkatu 21:stä perjantai-aamuna 4. maaliskuuta. Kuulustelussa hän tunnusti tekonsa ja hänen hallustaan löydettiin kauppias Piispan kello ja revolveri sekä ryöstettyjä rahoja. Kun Mihailovia vietiin Korkeavuorenkatu 21:ssä sijainneeseen venäläisen santarmiston taloon jatkokuulusteluja varten, hän riistäytyi irti pidättäjiltään ja hyppäsi alas talon viidennen kerroksen ikkunasta saaden heti surmansa.

Lähteet 

Murhat Suomessa
Vuoden 1910 rikokset‎
Suomen suuriruhtinaskunnan rikoshistoria
Luovutettujen alueiden historia
Koivisto
Strömstedt

Strömstedt on ollut muuan muassa seuraavien henkilöiden sukunimi:
 Anna Karin Strömstedt (s. 1981), ruotsalainen hiihtäjä     
 Bo Strömstedt (1929–2016), toimittaja ja professori
 Niklas Strömstedt (s. 1958), ruotsalainen laulaja ja lauluntekijä
Longdog

Longdog on brittiläinen vinttikoiraristeytys. Alun perin nimitys kattoi kaikenlaiset vinttikoirat, mutta myöhemmin sillä on tarkoitettu ennen kaikkea erityistä risteytystaustaista vinttikoiraa.

Ulkonäkö 

Nimitys longdog tulee siitä, että koiralla on pitkä pää, pitkä niska, pitkä runko, pitkät raajat ja pitkä häntä.

Alkuperä 
Eversti Ted Walsh määritteli longdogin kahden eri vinttikoiran väliseksi risteytykseksi tai kahden kyseisen risteytystaustan omaavan koiran jälkeläiseksi. Esimerkkejä ovat englanninvinttikoira x saluki ja englanninvinttikoira x skotlanninhirvikoira. Nykyiset asiantuntijat kuitenkin tapaavat luokitella longdogin lurcheriksi. Heidän mielestään termiä longdog käytetään niin harvoin, ettei sillä ole enää merkitystä.

Lähteet 

Risteytyskoirat
Vinttikoirat
Irlantilaiset koirarodut
Brittiläiset koirarodut
Šillukinkoira

Šillukinkoira on eteläsudanilainen koirarotu, jolla ei ole FCI:n hyväksyntää.

Ulkonäkö 
Rotu muistuttaa muutoin vinttikoiraa, mutta on selvästi rotevarakenteisempi. Korvat ovat puolipystyt ja kärjistään taittuneet. Lihaksisto on erinomainen ja edesauttaa ketteryyttä ja nopeutta. Väritys on yleensä ketunpunainen mustalla maskilla, mutta myös harmaata mustin täplin esiintyy.

Alkuperä 
Šillukinkoira on itäisen Etelä-Sudanin Valkoisen-Niilin alueen šillukki-heimon kasvattama metsästyskoira. Se metsästää näöllään pääasiallisesti keskikokoista riistaa, erityisesti antilooppeja. Tämä saattaa osaltaan selittää miksi rotu on tavallisesti jänistä metsästäviä vinttikoiria rotevampi.

Lähteet

Viitteet 

Alkukantaiset koirat
Metsästyskoirat
Afrikkalaiset koirarodut
FCI:n ulkopuoliset rodut
Paciuksenkatu

Paciuksenkatu () on leveä kaakkois–luoteissuuntainen katu Helsingin Meilahdessa ja Munkkiniemessä Sen pituus on noin 1,9 kilometriä ja se on nimetty säveltäjä Fredrik Paciuksen mukaan. 

Paciuksenkatu alkaa Meilahden ja Taka-Töölön rajalta Merikannontien ja Stenbäckinkadun risteyksestä. Samasta risteyksestä itään jatkuu Linnankoskenkatu. Osuus kadun alusta Tukholmankadun risteykseen on tavallista nelikaistaista katua. Loppuosa Munkkiniemen aukiolle on selvästi leveämpää, ja siinä on kumpaankin suuntaan vähintään kolme kaistaa ja raitiovaunukiskot keskellä. Osuus Tukholmankadulta kadun loppuun on myös osa valtatietä 1. Vaikka katu on pitkä, sen varrella on vain muutama asuintalo Tukholmankadun risteyksen lähellä. Kadun leveys on leveimmässä kohdassa noin 50 metriä. 

Meilahden sairaalan laaja alue rajoittuu lännessä Paciuksenkatuun, ja alueen Paciuksenkadun puoleiseen reunaan on rakenteilla Siltasairaala.

Julkinen liikenne 
Paciuksenkatua pitkin sen päästä päähän kulkee bussilinja 25, kadun alkupäästä Seurasaarentielle saakka lisäksi linja 24. Tukholmankadun ja Munkkiniemen välisellä osuudella Paciuksenkatua pitkin kulkevat useat muukin bussilinjat, muun muassa runkolinjat 20, 30, 500 ja 510 sekä raitiolinja 4 kuten myös kaikki Helsingistä Turunväylää pitkin länteen kulkevat pitkän matkan linja-autot.

Kadulla ovat seuraavat linja-autopysäkit: Seurasaarentie, Meilahdentie, Paciuksenkaari ja Munkkiniemen aukio sekä seuraavat raitiovaunupysäkit: Meilahdentie ja Paciuksenkaari.

Poikkikadut kaakosta luoteeseen 
 Stenbäckinkatu (pohjoiseen) ja Merikannontie (etelään); samasta risteyksestä itään jatkuu Linnankoskenkatu.
 Kesärannantie (etelään); samasta risteyksestä pohjoiseen lähtee Meilahden sairaala-alueelle johtava tie.
 Seurasaarentie (lounaaseen)
 Tukholmankatu (itään)
 Meilahdentie (etelään)
 Paciuksenkaari (koilliseen) ja Johannesbergintie (etelään)
 Huopalahdentie (pohjoiseen) ja Ramsaynranta (etelään); samasta risteyksestä länteen jatkuu Munkkiniemen puistotie.

Lähteet 
  Vaalenapunaisesta pallosta klikkaamalla saa lisätietoa.

Aiheesta muualla 

Meilahti
Munkkiniemi 
Helsingin kadut
Tuvalun kirkko

Tuvalun kongregationalistinen kristillinen kirkko, lyhyemmin Tuvalun kirkko (tuvaluksi: Te Ekalesia Kelisiano Tuvalu) on suurin uskonnollinen yhdyskunta Tuvalussa. Se on kristillinen kongregationalistinen kirkko, jolla on 9 715 jäsentä

Kirkon juuret juontavat vuoteen 1861 ja Lontoon lähetysseura aloitti työnsä alueella 1864. Myös Samoan kongregationalistinen kristillinen kirkko teki lähetystyötä Tuvalussa. Tuvalun kirkko itsenäistyi vuonna 1968.

Kirkon oppi perustuu Apostoliseen uskontunnustukseen ja Nikean uskontunnustukseen.

Lähteet

Uskonto Tuvalussa
Reformoidut kirkot
Berggren

Berggren on ollut muuan muassa seuraavien ruotsalaisten henkilöiden sukunimi:
 Emelie Berggren (s. 1982), jääkiekkoilija
 Evy Berggren (1934–2018), voimistelija
 Gunnar Berggren (1908–1983), nyrkkeilijä
 Hans Berggren (1895–1981), eversti
 Jenny Berggren (s. 1972), laulaja
 Niklas Berggren (s. 1966), curlingpelaaja
 Peter Berggren (s, 1962), uimari
 Sven Berggren (1837–1917), kasvitieteilijä
 Thommy Berggren (s. 1937), näyttelijä
 Tobias Berggren (s. 1940), runoilija
 Tom Berggren, (s. 1942), curlingpelaaja
 Tommy Berggren (1950–2012), jalkapalloilija.
In Flamesin diskografia

In Flames on ruotsalainen yhtye, joka on soittanut useaa metallin tyylilajia, muun muassa melodista death metallia, josta he ovat tunnetuimpia. Yhtye perustettiin 1990-luvun alussa Göteborgissa. In Flames on yhdessä Dark Tranquillityn ja At the Gatesin kanssa niin sanotun Göteborg-soundin kehittäjiä. Yhtye on myynyt maailmanlaajuisesti yli kaksi miljoonaa levyä.

Studioalbumit

Livealbumit

EP:t

Singlet 

 ”Cloud Connected” (2002)
 ”The Quiet Place” (2004)
 ”Take This Life” (2006)
 ”Leeches” (2006)
 ”Come Clarity” (2006)
 ”The Mirror’s Truth” (2008)
 ”Alias” (2008)
 ”Delight and Angers” (2009)
 ”Deliver us” (2011)
 ”Where the Dead Ships Dwell” (2011)
 ”Ropes” (2011)
 ”Rusted Nail” (2014)
 ”Paralyzed” (2015)
 ”The End” (2016)

 ”The Truth” (2016)
 ”Through My Eyes” (2016)
 ”Save Me” (2016)
 "I Am Above" (2018)
 "This Is Our House" (2018)
 "I, the Mask" (2019)
 "Burn" (2019)
 "Call My Name" (2019)
 "Follow Me" (2019)
 "Not Alone" (2020)
 "State of Slow Decay" (2022)
 "The Great Deceiver" (2022)
 "Foregone, Pt. 1" (2022)
 "Foregone, Pt. 2" (2022)

DVD:t

Musiikkivideot 

 ”Artifacts of the Black Rain” (1996)
 ”Food for the Gods” (1997)
 ”Jotun” (1997)
 ”Ordinary Story” (1999)
 ”Only for the Weak” (2000)
 ”Pinball Map” (2000)
 ”Cloud Connected” (2002)
 ”Trigger” (2002)
 ”The Quiet Place” (2004)
 ”Like You Better Dead” (2004)
 ”Touch of Red” (2004)
 ”F(r)iend” (2004)
 ”My Sweet Shadow” (2004)
 ”Borders and Shading” (2004)
 ”Crawl Through Knives” (2006)
 ”Take This Life” (2006)
 ”Come Clarity” (2006)

 ”The Mirror’s Truth” (2008)
 ”Alias” (2008)
 ”Delight and Angers” (2009)
 ”Deliver Us” (2011)
 ”Where the Dead Ships Dwell” (2011)
 ”Ropes” (2013)
 ”Rusted Nail” (2014)
 ”Through Oblivion” (2014)
 ”Paralyzed” (2015)
 ”The End” (2016)
 ”The Truth” (2016)
 ”Save Me” (2017)
 ”I Am Above” (2018)
 ”Call My Name” (2019)
 ”Pinball Map” (Re-Recorded) (2020)
 ”Only For The Weak” (Re-Recorded) (2020)
 ”Stay With Me” (2020)

 ”State of Slow Decay” (2022)
 ”The Great Deceiver” (2022)
 ”Foregone, Pt. 1” (2022)
 ”Foregone, Pt. 2” (2022)

Lähteet 

Diskografiat
Persiljat

Persiljat (Petroselinum) on sarjakukkaiskasvien (Apiaceae) heimoon kuuluva kasvisuku. Sukuun kuuluu ainakin kaksi, mutta mahdollisesti jopa noin kymmenkunta lajia. Sukuun kuuluu yrttinä ja mausteena käytettävä maustepersilja eli persilja (Petroselinum crispum).

Persiljat ovat kaksivuotisia, kaljuja ja tuoksuvia ruohovartisia kasveja. Persiljojen varsi on kasvutavaltaan pysty, sileä ja täyteinen. Lehdet ovat useaan kertaan pariliuskaisia. Kukat sijaitsevat sarjoissa. Verholehdet ovat huomaamattoman pieniä. Terälehdet ovat kellanvihreitä. Hedelmä on munanmuotoinen lohkohedelmä.

Persiljojen (Petroselinum) suvun tieteellinen nimi tulee kreikan kielen sanoista petros (suom. kivi tai kallio) ja selinon (suom. selleri). Nimeä käytti persiljasta jo roomalainen Celsus.

Lajeja ja muunnoksia 
 Petroselinum crispum – maustepersilja eli persilja
 Petroselinum crispum var. crispum – kähäräpersilja
 Petroselinum crispum var. neapolitanum – silopersilja
 Petroselinum crispum var. radicosum – juuripersilja
 Petroselinum segetum

Lähteet